Stockholm
59°21′N 18°04′E﻿ / ﻿59.350°N 18.067°E﻿ / 59.350; 18.067 Stockholm je glavni i najveći grad Švedske. Najmnogoljudniji je grad ne samo Švedske već i cijele Nordijske regije sa 923.516 stanovnika koji žive na području općine Stockholm, približno oko 1,4 miliona stanovnika na urbanom području grada i oko 2,2 miliona stanovnika u njegovom metropolitanskom području. Politički je, ekonomski i administrativni centar zemlje. Stockholm je također glavni grad Stockholmskog kantona. Stockholm se nalazi na istočnoj obali Švedske na ušću jezera Mälaren u Baltičko more. Poznat je po svojoj ljepoti. Grad je napravljen na mjestu na kojem je napravljen zbog velike strateške važnosti tokom srednjeg vijeka kada je štitio ulaz u sistem jezera koja se nalaze u unutrašnjosti zemlje. Stockholm je jedan od najbrže rastućih gradova u Evropi. Zbog ovoga Stockholm koristi slogan "The Capital of Scandinavia". Više geografskih i administrativnih jedinica nosi ime Stockholm. Općina Stockholm (šv: Stockholms kommun). Grad Stockholm (šv: Stockholms tätort) koji podrazumijeva sva povezana naselja u općini i deset susjednih općina. Širi Stockholm (šv: Storstockholm) koji obuhvata sve općine unutar štokholmskog kantona osim onih na krajnjem sjeveru i krajnjem jugu kantona.